רוב לאו

רוברט הפְּלר לואוּ (באנגלית: Robert Hepler Lowe; נולד ב-17 במרץ 1964) הוא שחקן וקולנוען אמריקאי. נודע בעיקר מתפקידו בסדרה של סרטי קולנוע מצליחים בשנות ה-80 של המאה ה-20. מוכר גם מתפקידו בתור סאם סיבורן בסדרת הדרמה הפוליטית עטורת השבחים "הבית הלבן"; וכן, בשל גילום דמותו של הסנאטור רוברט מקאליסטר בסדרת הדרמה "אחים ואחיות".

ביוגרפיה
רוברט נולד בשארלוטסוויל, וירג'יניה; בנם של צ'ארלס לאו, עורך דין, וברברה וילסון הפלר (1939–2003), מורה. אחיו הצעיר הוא השחקן צ'אד לאו . כשהיה צעיר הוריו התגרשו והוא עבר עם אחיו ואימו להתגורר בדייטון, אוהיו, שם הוא למד בתיכון אוקווד לפני שעבר למאליבו, קליפורניה.

לאו למד בתיכון סנטה מוניקה  בסנטה מוניקה, קליפורניה, שם הכיר את השחקן צ'ארלי שין. באוטוביוגרפיה שלו "Stories I Only Tell My Friends", הוא כתב על שין, "שנינו היינו חנונים, הוא רצה להיות שחקן בייסבול".

אחיו-למחצה מנישואיה השניים של אמו הוא המפיק מיקה דייר. אחיו-למחצה מנישואיו השניים של אביו הוא הצלם ג'סטין לאו.

 קריירה 
 שנות ה-80 
לאו המשיך בעיסוקיו אלו, ואף השתלב כשחקן בסדרת טלוויזיה זניחה. לאו למד בתיכון "סנטה מוניקה", ושניים מחבריו לספסל הלימודים היו השחקנים שון פן, אמיליו אסטבז ואחיו צ'ארלי שין. אסטבז ולאו, ביחד עם עוד שישה-שבעה שחקנים, היו חלק מקבוצה שכונתה "חבורת הפרחחים", קבוצה של שחקנים צעירים ששיתפו פעולה במספר סרטי קולנוע מצליחים במהלך שנות ה-80 (אך לא בהכרח כולם באותו סרט). סרטים אלו, בהם "הבוגרים" (1983) ו"נערי הכרך" , הפכו את לאו לשחקן מצליח ולמעין "אליל" וסמל מין. בסרט "חברים" (1985) הופיע לאו לצד דמי מור, אלי שידי ואמיליו אסטבז. ב-1986 כיכב בדרמת הספורט "חתיך, חתיך" לצד פטריק סווייזי וקיאנו ריבס. בשנת 1984 נבחר לאו לאחד מעשרת השחקנים הצעירים המבטיחים ביותר על ידי ג'ון ויליס (במגזין "Screen World").
שמאל|ממוזער|180px|לאו, 1989
שנות ה-80 היו שנים יפות עבור לאו, והוא נהנה מהצלחה חומרית, פרסום והערצה; אך בהמשך שנות השמונים החלה הידרדרות במצבו של לאו, והוא התמכר לסמים ולאלכוהול. בשנת 1988 "כיכב" לאו בקלטת וידאו שבה הוא מקיים יחסי מין עם שתי נשים, אחת מהן נערה בת 16 בלבד (לטענתו, הנערה שיקרה לגבי גילה). הקלטת נחשפה בציבור, דבר שתרם לדעיכת הקריירה שלו ולהידרדרות נוספת במצבו האישי. העניין גרר גם אישום פלילי בשל מעורבות קטינה, ועל לאו הוטל עונש של 20 שעות עבודות שירות. לאו זכור כ"חלוץ" בתחום קלטות הסקס של ידוענים בשל פרשה זו.

שנות ה-90
לאו נכנס למכון גמילה, והצליח להתאושש. בשנת 1991 נישא לשריל ברקוף, מאפרת, ולשניים נולדו שני בנים: אדוארד מת'יו (1993) וג'ון אוון (1995). במהלך שנות ה-90 גילם לאו מגוון תפקידים, בקולנוע ובטלוויזיה, בהם: גילום דמותו של בנג'מין קיין בסרט "עולמו של ויין" (1992), ושל ג'סי בסרט "פרנק וג'סי" (1994) לצד ביל פקסטון. הוא נבחן לתפקיד קאלדון הוקלי עבור סרט הקולנוע "טיטניק", אך השחקן בילי זיין הוא זה שקיבל את התפקיד.

"הבית הלבן"
ב-1999 לוהק לאו לתפקיד הראשי בסדרת הטלוויזיה "הבית הלבן" של היוצר אהרון סורקין, וכיכב בפרק הפיילוט. לאו גילם את דמותו של סאם סיבורן, עורך דין מצליח וכותב נאומים שמשמש כסגן מנהל אגף התקשורת בממשל בארטלט. הפקת הסדרה הייתה כה שבעת רצון מצוות השחקנים שגילם את הדמויות האחרות באגף המערבי, עד שהוחלט לקצץ את תפקידו של לאו, שכעת נשאר בתור שחקן מן המניין, לצד אליסון ג'ני, ג'ון ספנסר, ריצ'רד שיף, בראדלי ויטפורד ומרטין שין; זאת למורת רוחו של לאו, שהמשיך לככב בסדרה המצליחה ואף זכה למועמדויות לפרס אמי וגלובוס הזהב. בהמשך עלו יחסיו עם ההפקה על שרטון בשל חוסר הסכמה בנושאים כספיים, וכן בעניין זמן המסך, היקף דמותו וחשיבותה. כתוצאה מכך פרש מהסדרה לאחר ארבע עונות. לאו שב לגלם את דמותו של סאם בשני פרקים נוספים בעונה שחתמה את הסדרה (2006).

שנות ה-2000
שמאל|ממוזער|180px|לאו ואשתו שריל ברקוף, 2003
לאחר שעזב את "הבית הלבן" פנה לאו להפקת סדרת דרמה עבור רשת NBC, שבה הוא גם כיכב: סדרת הדרמה המשפטית "מאורת האריות" . הסדרה זכתה לשיעורי צפייה נמוכים וירדה מהמסכים במהרה. לאו ניסה שוב, והופיע בתפקיד ראשי בעוד דרמה של רשת NBC בשם Dr. Vegas (2004), אך גם היא נכשלה וירדה מהמסכים.

נראה היה כי הקריירה של לאו מתחילה לדעוך, אך עד מהרה הוא זכה שוב להצלחה, כשהשתתף במיני-סדרה המצליחה "Salem's Lot"  (2004), ולאחר מכן במיני-סדרה מצליחה נוספת ושמה "Beach Girls" (2005). באותה שנה שב לשתף פעולה עם היוצר שון ראיין; הוא לוהק ל"בחורים טובים", מחזה של ראיין שעלה בלונדון. הוא היה מועמד לתפקיד ד"ר דרק שפרד ב"האנטומיה של גריי" אך לבסוף הוחלף בפטריק דמפסי. בשנת 2006 הופיע בסרט הקולנוע הסאטירי של ג'ייסון רייטמן, "תודה שעישנתם", וכן במספר תפקידים על המסך הקטן. באותה שנה הצטרף לאו לאנסמבל השחקנים בסדרת הדרמה "אחים ואחיות" בתפקיד רוברט מק'קליסטר, סנאטור ומועמד לנשיאות ארצות הברית היוצא עם קיטי ווקר. הופעתו בסדרה הייתה אמורה להיות זמנית, אך בשל המדרוג הגבוה של הפרקים שבהם השתתף הודיעה הפקת הסדרה ב-2007 כי לאו יישאר, וכך הוא נותר עד עונתה הרביעית.

בשנת 2012 כיכב בסרט המותחן הפוליטי "קרב סכינים" של הבמאי ביל גאטנטאג.

ב-2015 כיכב בסיטקום "הכריש" ברשת Fox האמריקאית, בתור שחקן שמגלם עורך דין. הסדרה בוטלה לאחר עונה אחת.

בשנת 2016 שיחק ובסרט קומדיית האקשן "משאית מפלצת", בכיכובו של לוקאס טיל.

חיים אישיים
בשנת 1991 נישא לאו למאפרת שריל ברקוף. הם הכירו לראשונה בפגישה עיוורת ב-1983, ושוב על הסט של הסרט "חברות הרסנית" (1990). לזוג שני בנים: מת'יו אדוארד לאו (יליד 1993) וג'ון אוון לאו (יליד 1995).

לאו חירש באוזנו הימנית.

הוא מייסדו של ארגון מקומי שמטרתו הכתבת ייעוד הקרקעות באזור, וכן שקיפות בממשל המקומי. הוא היה מעורב אף בפוליטיקה מדינתית כאשר סייע לחברו ארנולד שוורצנגר להיבחר למשרת מושל קליפורניה מטעם הרפובליקנים, זאת על אף שהוא עצמו מזוהה עם המפלגה הדמוקרטית. לאו הוא הדובר הראשון ממין זכר של ארגון "Lee National Denim Day", המגייס כספים למימון חקר סרטן השד.

 פילמוגרפיה 
 קולנוע 
+שנהסרטתפקידהערות1983נערי הכרךסודהפופ קרטיסהבוגריםפרנקלין "סקיפ" בורוז הרביעי1984מלון ניו המפשיירג'ון בריהרומן שלי באוקספורדניק דה אנג'לו1985חבריםבילי היקס1986חתיך, חתיךדין יאנג בלאדהרומן של אתמול בלילהדני מרטין1987תמימות נעוריםרורי טוראנס1988חתיך מבוקשטים ווילןIllegally Yoursריצ'רד דייס1990חברות הרסניתאלכס1991The Dark Backwardקירק דלתא1992עולמו של וייןבנג'מין קייןשעתנו היפה ביותרלורנס האמר 1994פרנק וג'סיג'סי ג'יימסגם מפיק שותף1995טומי בויפול בארישללא קרדיט1996First Degreeריק מאלורישחיתות בצמרתעברייןללא קרדיט1997אוסטין פאוורס: מרגל עם סגנוןבילללא קרדיטLiving in Perilוולטר וודסקונטקט ריצ'רד ראנקכוונה זדוניתקלירי1998For Hireמיטצ' לורנס מלאך או שטןניק פיניכנופיית קרייזי סיקסבילי1999Dead Silentקווין פיניאוסטין פאוורס: המרגל שתקע אותימס' 2 הצעיר 2000בריחה תחת לחץג'ון ספנסרProximityויליאם קונרויהמיוחדיםטוני2002אוסטין פאוורס - גולדממברמס' 2 האמצעי2003דיילת בענניםסטיב באנץ'2005תודה שעישנתםג'ף מגאל2009המצאת השקרבראד קסלר2011I Melt with Youג'ונתןגם מפיק בפועללפרוץ את הגבולדן ווינטרס2012קרב סכיניםפול טרנר2014סקס טייפהאנק רוזנבאוםראיון סוףעצמו2016Pocket Listingפרנק האנטרמשאית מפלצתריס טניסון2017איך להיות מאהב לטיניריק הג'יגולוMune: Guardian of the Moonשונידיבוב2018המשטרה נפלה על הראש 2גיא לה פרנק2019חג בחיק הטבעדרק הוליסטוןגם מפיק בפועל2020Madness in the Hillsעצמוסרט קצר; גם במאי 2023מחפשים את גונקרג'ון מרשלגם מפיק בפועלTBAThe Third Parentקאפ הולו

 טלוויזיה 
+שנהסדרהתפקידהערות1979–1980A New Kind of Familyטוני פלנגןתפקיד ראשי; 10 פרקים1980ABC Afterschool Specialצ'ארלס אלדרבריפרק: "Schoolboy Father"1981ABC Afterschool Specialג'ף ברטלטפרק: "A Matter of Time"1983Thursday's Childסם אלדןסרט טלוויזיה של CBS1990If the Shoe Fitsפרנסיסקו סלווטורסרט טלוויזיה של CBS1993Great Performancesדוקטור קוקרוביץ'פרק: "Suddenly, Last Summer"1994העמדהניק אנדרוזמיני-סדרה1996On Dangerous Groundשון דילוןסרט טלוויזיה של MTV1997Midnight Manשון דילוןסרט טלוויזיה של MTV1998Outrageטום קייסיסרט טלוויזיה של ABCStories from My Childhoodאיוןדיבוב; פרק: "Ivan and His Magic Pony"1999רכבת אטומיתג'ון סגארמיני-סדרה1999–2003, 2006הבית הלבןסאם סיבורן תפקיד ראשי (עונות 1–4)
תפקיד אורח (עונה 7); 80 פרקים2001בשרות המדינהדייוויד דוסרט טלוויזיה של USA Network2002Framedהבלש מייק סנטיניסרט טלוויזיה של TNTנעלי חג המולדרוברט לייטוןסרט טלוויזיה של CBS2003The Lyon's Denג'ון "ג'ק" טרנרתפקיד ראשי; 13 פרקים
גם מפיק בפועל 2004Perfect Strangersלויד רוקוולסרט טלוויזיה של CBSDr. Vegasד"ר בילי גרנטתפקיד ראשי; 10 פרקים
גם מפיק צל הרשעבן מירסמיני-סדרה2005הנס שבלברוברט לייטוןסרט טלוויזיה של CBSBeach Girlsג'קתפקיד ראשי; 6 פרקים2006A Perfect Dayרוב הארלןסרט טלוויזיה של TNT2006–2010אחים ואחיותרוברט מקאליסטר תפקיד חוזר (עונה 1)
תפקיד ראשי (עונות 2–4); 78 פרקים2007Stir of Echoes: The Homecomingטד קוגןסרט טלוויזיה של Syfy2007, 2009איש משפחהסטנפורד קורדריי / עצמודיבוב; 2 פרקים2009Too Late to Say Goodbyeברט קורביןסרט טלוויזיה של LMN2010–2015מחלקת גנים ונוףכריסטופר "כריס" טראגר תפקיד אורח (עונות 2 ו-7)
תפקיד ראשי (עונות 3–6); 76 פרקים2011ליגת הצדק - הדור הבאקפטן מארוולדיבוב; 2 פרקים2011–2014קליפורניקיישןאדי נירו6 פרקים2012סיפורו של דרו פטרסוןדרו פטרסון סרט טלוויזיה של Lifetime2013חיי עם ליברצ'הג'ק סטארזסרט טלוויזיה של HBOProsecuting Casey Anthonyג'ף אשטוןסרט טלוויזיה של Lifetime
גם מפיק בפועלKilling Kennedyג'ון פיצג'רלד קנדיסרט טלוויזיה של נשיונל ג'יאוגרפיק
מועמד פרס גילדת שחקני המסך לשחקן הטוב ביותר במיני-סדרה או בסרט טלוויזיה (אנ') (2013)פרנקלין ובאשעצמופרק: "Shoot to Kill"2015יפה ומסובבתבן נובאק ג'וניורסרט טלוויזיה של Lifetime
גם מפיק בפועלמשמר האריות – השאגה חוזרתסימבהדיבוב; סרט טלוויזיה של ערוץ דיסניאתה, אני והאפוקליפסהג'אד סאטון8 פרקיםMoonbeam Cityדאזל נובאקדיבוב; 10 פרקים
גם מפיק2015–2016הכרישדין סנדרסון ג'וניורתפקיד ראשי; 22 פרקים
גם מפיק בפועל2016–2019משמר האריותסימבהדיבוב; 24 פרקים2016–2018קוד בלאקד"ר איתן וויליסתפקיד ראשי (עונות 2–3); 29 פרקים2017The Lowe Filesמנחהסדרת תיעודית ברשת A&E
גם מפיק בפועלהאורווילדרוליו2 פרקים2018הזרע הרעדייוויד גרוסמןסרט טלוויזיה של Lifetime
גם במאי ומפיק בפועל2019–2021Mental Samuraiמנחהשעשועון ברשת Fox; 2 עונות 
גם מפיק2019Wild Billביל היקסוןתפקיד ראשי; 6 פרקים
גם מפיק בפועל 2020–הווהמוקד 911: טקססקפטן אוון סטרנדתפקיד ראשי (4 עונות); 50 פרקים
גם מפיק בפועל 2021תחרות הקלישאות ההוליוודיותמנחהספיישל של נטפליקס
גם מפיק בפועל 2022החמשושויהעצמו4 פרקים2023–הווהאבא בהפרעהאליס דרגוןתפקיד ראשי: 8 פרקים
גם יוצר ומפיק בפועל

קישורים חיצוניים






הערות שוליים

קטגוריה:אמריקאים ילידי וירג'יניה
קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:כותבי זיכרונות אמריקאים
קטגוריה:כבדי שמיעה אמריקאים
קטגוריה:זוכי פרס פטל הזהב: שחקנים
קטגוריה:אמריקאים שנולדו ב-1964